SMD

**VSEBINSKO POROČILO O DELU IN IZVEDBI PROGRAMA**

**2017**

|  |
| --- |
| AKTIVNOSTI IZ JAVNEGA PROGRAMA |
| Program SMD se je v 2017 izvajal kontinuirano vse leto in zajel tako redne člane društva kot ljubitelje. Društvo je veliko naredilo za permanentno izobraževanje članov, posebna zasluga za to gre nekaterim posameznikom, ki so pripravljeni deliti svoje znanje brezplačno. Program društva za 2017 je bil zaradi odpovedi sodelovanja na mednarodnem področju delno okrnjen. Ostali del programa pa je vsebinsko in finančno realiziran po predvidenih sklopih. Za javni program smo porabili sredstva ministrstva v višini 14.524,21 € in del lastnih sredstev v višini 3.295,92 €. |
| Organizacija in izvedba izobraževalnih vsebin |
| V letu 2017 so bili zelo dobro obiskani Muzeoforumi:   * Na **prvem Muzeoforumu** je predavateljica **dr. Catherine Cuenca** predstavila tematiko »Varovanja dediščine na nacionalni ravni«, predvsem tehnične. Muzeoforum je pripravila Irena Maruščič, muzejska svetnica Tehniškega muzeja Slovenije. V Franciji od leta 2003 poteka program Nacionalno poslanstvo varovanja sodobne znanstvene, tehniške in industrijske dediščine, pod okriljem Muzeja za umetnost in obrt (Musée des arts et métiers). * Na **drugem Muzeoforumu** je predavala **mag. Eva Kirsch**, umetnostna zgodovinarka in predavateljica na Kalifornijski državni univerzi v San Bernardinu (California State University San Bernardino), ZDA. V okviru Univerze deluje tudi muzej (*Robert and Frances Fullerton Museum of Art),* kjer je od leta 1998 zaposlena kot direktorica. Predavateljica je za Muzeoforum pripravila predavanje na temo primerjave muzejske izkušnje na Poljskem in v Kaliforniji in o delovanju muzejev v osemdesetih letih prejšnjega stoletja ter o "tradicionalnih" in "novih" muzejskih pristopih ter razvoju muzejev. Pri pripravi Muzeoformu sta sodelovali ddr. Verena Vidrih Perko, muzejska svetnica, Gorenjski muzej Kranj in Aleksandra Nestorović, Pokrajinski muzej Ptuj-Ormož. * Na **tretjem Muzeoforum** je svoje delo predstavil **Boštjan Burger,** računalničar, informatik, geograf in mednarodno priznanim mojster panoramske fotografije ( IVRPA, Pamela). Od leta 1993 se z izvirnim avtorskim terenskim delom posveča vizualizacijam in predstavitvam slovenske dediščine na spletu. Namen njegovega dela je dostopnost dediščine ljudem z omejenim gibanjem. V prvem delu je bila obravnavana tema »Muzeji in komunikacija z javnostmi» v drugem pa »Informacijsko komunikacijska tehnologija in povezave razstav z izvirnimi dediščinskimi prostori«. Pri pripravi Muzeoforuma je sodelovala ddr. Verena Vidrih Perko, muzejska svetnica, Gorenjski muzej Kranj.      * **Regionalna izobraževanja** na temo »Avtorske in lastninske pravice v muzejski praksi« sta pripravila **dr. Miha Trampuž**, specialist za avtorsko pravo in **mag. Mojca Jenko**, muzejska svetnica, Narodna galerija. Strokovni muzejski delavci (kustosi in konservatorji-restavratorji) so dolžni varovati muzejsko gradivo, ga obdelovati in posredovati javnosti; vendar pa nemalo naletijo na birokratske težave in probleme (enako velja za raziskovalce in strokovnjake, ki kot uporabniki muzejskega  gradiva le-to raziskujejo in obdelujejo z željo svoje izsledke objaviti v klasični ali e-obliki ali jih predstaviti na drug način - na razstavi, predavanju, ...): Zakon o avtorski in sorodnih pravicah zahteva spoštovanje intelektualne lastnine, Zakon o varstvu kulturne dediščine zahteva spoštovanje lastninskih pravic, aktualna zakonodaja varuje človekovo integriteto, omogoča pa tudi ponovno uporabo informacij javnega značaja.   Predavanja so bila za področje Gorenjske v Gornjesavskem muzeju na Jesenicah **(20. februarja**), za področje Goriške, Notranjske in Primorske v Notranjskem muzej v Postojni 20. marca), za področje Dolenjske in Bele krajine v Metliškem gradu (10. aprila), za področje Štajerske in Prekmurja v Pokrajinskem muzeju Ptuj - Ormož (22. maja) in zadnje predavanje 29. maja v Slovenskem etnografskem muzeju v Ljubljani. Predavanja se je vsakokrat udeležilo okoli 40 muzejskih delavcev.   * **Zborovanje SMD in SUZD.**   SMD je prevzel glavno skrb pri pripravi Zborovanja SMD in SUZD v Beltincih. Ker je bil odziv na Kongres slovenskih muzealcev SMD – SMS – ICOM odlično sprejet, smo v letu 2017 zborovanje pripravili v sodelovanju s Slovenskim umetnostno-zgodovinskim društvom. Izkušnje, ki smo jih pridobili pri organizaciji Kongresa v letu 2016 smo uporabili v letu 2017. Pri organizaciji zborovanja sta aktivno sodelovala Pomurski muzej Murska Sobota in Zavod za turizem in kulturo Beltinci.     |  |  |  |  |  | | --- | --- | --- | --- | --- | | **naslov realizirane enote** | **naslov predavanja/srečanja** | **predavatelj** | **kraj in termin** | **število udeležencev** | | Muzeoforum 1 | Varovanje dediščine na nacionalni ravni | dr. Catherine Cuenca, Irena Maruščič | NMS, Metelkova, Ljubljana, 19.5.2017 | 40 | | Muzeoforum 2 | Tradicionalni in novi muzejski pristopi na podlagi izkušenj na Poljskem in v Kaliforniji | Mag. Eva Kirsch, drr. Verena Vidrih Perko, Aleksandra Nestorovič | NMS, Metelkova, Ljubljana, 18. 7. 2017 | 38 | | Muzeoforum 3 | Muzeji in sodobna informacijska komunikacijska tehnologija | Boštjan Burger, drr. Verena Vidrih Perko | NMS, Metelkova, Ljubljana, 18. 12. 2017 | 28 | | Regionalno izobraževanje | Avtorske in lastninske pravice v muzejski praksi | dr. Miha Trampuž, mag. Mojca Jenko | Gornjesavski muzej na Jesenicah, **(20. 2. 2017);**  Notranjski muzej Postojna, (20. 3. 2017);  Belokranjski muzej Metliška, (10. 4. 2017);  Pokrajinski muzej Ptuj – Ormož, (22. 5. 2017):  Slovenski etnografski muzeju v Ljubljani, (29. 5. 2017) | 190 | | Strokovna ekskurzija Dunaj | Razstavi o Mariji Tereziji v gradovih Niederweiden in Hof | Petra Stipančič | Dunaj, 27. 11. 2017 | 30 | | Strokovna ekskurzija Madžarska | V Kocljevi deželi – Po poteh Cirila in Metoda | Ddr. Verena Vidrih Perko | Szekesfehervar,  7.-9.12. 2017 | 40 | | Zborovanje SMD in SUZD | Stalne zbirke | 24 predavateljev | Beltinci, 29. – 30. 9. 2017 | 90 | |
| Mednarodna dejavnost in udeležba na mednarodnih konferencah |
| * Ni bila izvedena. |
| Promocijske dejavnosti |
| **1.Valvasorjeva odličja**   1. **Podelitev Valvasorjevih odličij za leto 2016, 15. maja 2017 v svečani dvorani Narodne galerije.**   Za organizacijo prireditve je poskrbel IO SMD in predstavniki Narodne galerije, predvsem mag. Mojca Jenko in Živa Rogelj. Predsednik komisije za podeljevanje odličij, mag. Darko Knez, je po uvodnem nagovoru predstavil nagrajence, ki so bili izbrani iz prispelih predlogov. Komisija za podelitev je pripravila sedmo promocijsko brošuro – Valvasorjeve nagrade, priznanja in diplome za leto 2016, Radovljica, maj 2017 (urednica mag. Tita Porenta). Naklada je bila 200 izvodov. Brošura je tudi na spletni strani društva – [www.smd-društvo.si](http://www.smd-društvo.si). Slavnostna govornica je bila muzejska svetnica Darja Pirkmajer.  Direktor Pomorskega muzeja Piran je poskrbel za medijsko pokritost dogodka. RTV Slovenija je poskrbela za medijsko pokritost. O dogodku so poročali tudi tiskani mediji – Delo, Primorske novice, STA.  **Valvasorjevo nagrado za življenjsko delo ni bila podeljena**  **ValvasorjevE nagradE ZA LETO 2016** so prejeli:  **dr. Breda Činč Juhant, dr. Andrej Gogala, Alenka Jamnik, Mojca Jernejc Kodrič, dr. Miha Jeršek,**  **Urška Kačar, Tea Knapič, mag. Matija Križnar, dr. Boris Kryštufek, Špela Pungršek, dr. Staša Tome, dr. Ljerka Trampuž, dr. Tomi Trilar, dr. Al Vrezec**, za razstavo »Naše malo veliko morje«.  **Jožef Matijevič**, za razstavo, Vladimir Lamut 1915–1962.  **mag. Damjana Fortunat Černilogar**, za razstavo Spominska cerkev sv. Duha v Javorci – Sto let »bazilike miru«.  **ČASTNO VALVASORJEVO PRIZNANJE so prejeli:**  **Boris Farič, Danilo Goričan, Valerija Lešnik, Aleksandra Nestorović, Majda Tanasič, Vlado Topolovec, Nejka Uršič, Mojca Vomer Gojkovič in Ivan Žižek** za ureditev dokumentacije arheološkega gradiva v pokrajinskem muzeju Ptuj − Ormož.  **Zavod Krasen Kras**, direktor **Goran Živec** za vlaganja v kulturno dediščino ter postopno zaščito,  ureditev in predstavitev prazgodovinskega gradišča Debela griža pri Volčjem gradu  **Joži Vovk,** za projekt celostne vsebinske in programske prenove gradu z vzpostavitvijo Valvasorjevega središča na gradu Bogenšperk.  **mag. Marko Bonač, mag. Tomi Dolenc, Ksenija Furman Jug, Jože Hanc, mag. Avgust Jauk in Peter Sterle,** za projekt »Ir optika«, vzpostavitev optičnih povezav muzejem in galerijam.  **Gornjesavski muzej, enoti Slovenski planinski muzej**, za prostor doživetij »Pobeg v bivak«.  **VALVASORJEV NAGELJ** je prejel :  **Andreja Brancelj Bednaršek in Jurij Kocuvan,** za razstavo »Beti / 60 let spominov«.  Prireditev vsako leto doseže svoj namen, saj so prav podelitve priložnost za predstavitev uspešnega dela in uspešnih projektov, kot čast za dobitnike in vzgled za ostale ustvarjalce. S predstavitvami nagrajencev v društvu krepimo muzejsko kritiko, dobro je, ker so obrazložitve pred prireditvijo na voljo tudi v priložnostni brošuri, ki jo pripravi komisija za podeljevanje. |
| Izdajanje publikacij s področja kulturne dediščine |
| 1. **Zbornik – Acta** : **Muzeji, dediščina in kulturna krajina, I. Mednarodnega kongresa slovenskih muzealcev SMD – SMS – ICOM, Piran, 20. – 22. oktober 2016,** Muzejska knjižnica št. 11, Radovljica 2017, naklada 250 izvodov, urednici ddr. Verena Vidrih Perko, dr. Nadja Terčon. 2. Ponatis **Zbornika – Acta** : **Muzeji, dediščina in kulturna krajina, I. Mednarodnega kongresa slovenskih muzealcev SMD – SMS – ICOM, Piran, 20. – 22. oktober 2016 v 120 izvodih.** 3. **Zbornik Stalna muzejska razstava, Zborovanje SMD in SUZD, Beltinci, 29. 30. september 2017**, naklada 100 izvodov, urednici ddr. Verena Vidrih Perko, dr. Nadja Terčon. |
| ***2.Valvasorjeve nagrade, priznanja in diplome za leto 2016*** (ur. mag. Tita Porenta), Radovljica: Slovensko muzejsko društvo, 2017. Brošura z uvodnimi nagovori, slavnostnim govorom in predstavitvijo nagrajencev je izšla ob priložnosti podelitve Valvasorjevih nagrad in priznanj v nakladi 200 izvodov, na voljo pa je tudi na spletni strani društva: [www.smd-drustvo.si](http://www.smd-drustvo.si) |
|  |
|  |
| **OBČNI ZBORI** |
| Bila sta dva Občna zbora:  -27. marca 2017, v MGML  -29. september 2017 Kulturni dom Beltinci, kjer je bil sprejet nov dopolnjen Statut društva. |
| **SESTANKI IO** |
| Člani IO SMD (Irena Lačen Benedičič, mag. Mojca Jenko, dr. Marija Počivavšek, Irena Marušič, Petra Stipančić, ddr. Verena Vidrih Perko – podpredsednica in dr. Flavio Bonin – predsednik) so se v 2017 sestali na 7 sejah, vselej v Narodnem muzeju na Metelkovi.. |
| **ČLANSTVO** |
| V 2017 je bilo registriranih  *1.015 članov, od tega 296 rednih članov in 719 ljubiteljev. Članarino je plačalo 525 članov (leto poprej 549), 190 rednih (leto poprej 168)* in 335 ljubiteljev (leto poprej 381). Med temi je bilo 79 novih članov, 57 ljubiteljev in 22 rednih. (leto poprej 116 novih članov, 9 rednih in 107 ljubiteljev). |